Diari Oficial de la Generalitat Valenciana


Sumari del DOGV 7974, del 07-02-2017 (2017/839)

Acord marc per a la delegació en la Diputació Provincial d'Alacant, a través de l'organisme autònom SUMA. Gestió Tributària. Diputació d'Alacant, de les facultats de gestió, liquidació, inspecció i recaptació dels tributs i ingressos de dret públic dels consorcis per a la prestació dels serveis de valorització i eliminació de residus urbans i inerts
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7974

Data del DOGV
:   07-02-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/839


Data del document
:   17-01-2017

Organisme emissor
:   Diputacio d'Alacant. Suma. Gestio Tributària

Tipus de document
:   Acord

Acord marc per a la delegació en la Diputació Provincial d'Alacant, a través de l'organisme autònom SUMA. Gestió Tributària. Diputació d'Alacant, de les facultats de gestió, liquidació, inspecció i recaptació dels tributs i ingressos de dret públic dels consorcis per a la prestació dels serveis de valorització i eliminació de residus urbans i inerts [2017/839]  
La Diputació Provincial d'Alacant, en sessió plenària de data 11 de gener de 2017, va adoptar, entre altres, l'Acord marc per a la delegació en la Diputació Provincial d'Alacant, a través del seu organisme autònom SUMA. Gestió Tributària. Diputació d'Alacant, de les facultats de gestió, liquidació, inspecció i recaptació dels tributs i ingressos de dret públic dels consorcis per a la prestació dels serveis de valorització i eliminació de residus urbans i inerts, amb l'abast i el contingut següents:  
  
  
«Primer  
Aprovar l'Acord marc de delegació en la Diputació Provincial d'Alacant, per a la realització a través de l'organisme autònom SUMA. Gestió Tributària. Diputació d'Alacant, de les facultats de gestió, liquidació, inspecció i recaptació dels tributs i ingressos de dret públic dels consorcis per a la prestació dels serveis de valorització i eliminació de residus urbans i inerts, el contingut del qual, literalment, és el següent:  
  
  
«Primer  
Delegar en la Diputació d'Alacant per a la realització a través de l'organisme autònom SUMA. Gestió Tributària, a l'empara del que preveuen els articles 7.1 del Reial decret legislatiu 2/2004, de 5 de març, pel que s'aprova el text refós de la Llei reguladora de les hisendes locals, i 27 i 106.3 de la Llei 7/1985, de 2 d'abril, reguladora de les bases de règim local, amb l'abast, el contingut, les condicions i la vigència que s'estableixen en aquest acord.  
  
Segon. Contingut i abast de la delegació  
Delegar en la Diputació Provincial d'Alacant les facultats que aquest consorci té atribuïdes en matèria de gestió, liquidació, inspecció i recaptació dels tributs i la resta d'ingressos de dret públic que s'especifiquen més avant, a l'empara del que estableix l'article 106.3 de la Llei 7/1985, de bases de règim local, i l'article 7 del Reial decret legislatiu 2/2004, text refós de la Llei reguladora de les hisendes locals, amb l'abast, el contingut, les condicions i la vigència que s'estableixen en aquest acord.  
1. Les facultats de gestió i liquidació dels tributs i la resta d'ingressos de dret públic que s'especifiquen en l'annex, que abastaran totes les actuacions que comprenguen d'acord amb la legislació aplicable, i en tot cas les següents:  
a) Concessió i denegació d'exempcions i bonificacions.  
b) Realització de les liquidacions conduents a la determinació dels deutes tributaris.  
c) Emissió de documents de cobrament de rebuts i liquidacions per ingrés directe.  
d) Resolució dels expedients de devolució d'ingressos indeguts.  
  
e) Resolució dels recursos que s'interposen contra els actes anteriors.  
f) Actuacions per a l'assistència i informació al contribuent referides a les anteriors matèries.  
2. Les facultats de recaptació en període voluntari i executiu, tant de deutes per rebut com de liquidacions per ingrés directe i, si és el cas, d'autoliquidacions, que abastaran totes les actuacions que comprén la gestió recaptatòria, d'acord amb la legislació aplicable, i en tot cas les següents:  
a) Practicar notificacions col·lectives en deutes per rebut i individuals per liquidacions d'ingrés directe.  
b) Fixar els terminis de cobrament en període voluntari en deutes per rebut.  
c) Establir, si és necessari, itineraris de cobrança.  
d) Conferir i revocar a les entitats de depòsit el caràcter d'entitats col·laboradores i establir els límits de la col·laboració.  
e) Dictar la providència de constrenyiment i resoldre els recursos contra aquest acte administratiu.  
f) Liquidar interessos de demora, per a la seua aplicació en tots els deutes en què aquells siguen exigibles.  
g) Concedir o denegar ajornaments i fraccionaments en voluntària i executiva.  
h) Rebre i custodiar garanties de deutes o dispensar-les.  
i) Exigir la constitució d'hipoteques especials.  
j) Dictar acords de derivació de procediment.  
k) Efectuar peritatges i valoracions de béns embargats.  
l) Autoritzar i presidir subhastes.  
m) Acordar la suspensió del procediment.  
n) Entaular terceries de domini i de millor dret.  
o) Proposar l'adjudicació de finques al consorci, i expedir les certificacions necessàries per a la seua inscripció en els registres públics.  
3. Les facultats d'inspecció tributària, d'investigació dels fets imposables per a descobrir aquells que siguen ignorats i la seua atribució al subjecte passiu o obligat tributari que corresponga, així com la comprovació de les declaracions dels subjectes passius per a determinar la veracitat i la correcta aplicació de les normes, d'acord amb la legislació aplicable, i en tot cas el següent:  
a) Aprovar els corresponents plans d'inspecció.  
b) Desenvolupar totes les actuacions materials derivades de la comprovació i investigació dels fets o circumstàncies amb transcendència tributària respecte als tributs i la resta d'ingressos de dret públic delegats.  
c) Confeccionar les actes d'inspecció, emetre els informes ampliatoris i dictar les liquidacions tributàries que corresponguen.  
d) Resoldre els recursos que s'interposen contra les liquidacions tributàries i, si és el cas, contra les modificacions de dades, dictats com a resultat de les actuacions inspectores.  
e) Procedir a la devolució d'ingressos indeguts com a conseqüència de les actuacions de comprovació i investigació.  
f) Obrir els expedients sancionadors, realitzar les tasques d'instrucció d'aquest i dictar les resolucions sancionadores.  
g) Emetre les liquidacions d'ingrés directe que puguen resultar dels apartats anteriors.  
h) Resoldre els recursos que s'interposen contra les liquidacions tributàries i contra actes dictats com a resultat dels expedients sancionadors.  
4. Es delega igualment en la Diputació Provincial la facultat per a establir, adherir-se i subscriure tot tipus d'acords o convenis de col·laboració amb altres administracions públiques o entitats, relacionats amb la gestió, liquidació, inspecció i recaptació dels tributs i la resta d'ingressos de dret públic, i que siguen convenients per a un millor compliment de les facultats delegades, i en especial amb l'Agència Estatal d'Administració Tributària, d'acord amb els convenis de col·laboració subscrits entre aquesta i la Federació Espanyola de Municipis i Províncies en matèria d'intercanvi d'informació tributària i col·laboració en la gestió recaptatòria amb les entitats locals.  
  
La Diputació Provincial quedarà autoritzada per a l'enviament i recepció de qualsevol tipus d'informació necessària en compliment dels referits acords o convenis de col·laboració, així com per a l'intercanvi de dades autoritzats per les lleis.  
  
Tercer. Condicions de la delegació  
1. La Diputació Provincial d'Alacant exercirà les facultats objecte de la present delegació a través de SUMA. Gestió Tributària.  
2. Per a l'exercici de les facultats delegades, SUMA s'atindrà a l'ordenament local i a la legislació aplicable, a l'Ordenança fiscal general de gestió, recaptació i inspecció, així com qualsevol altra normativa que en matèria de gestió i recaptació de tributs i la resta d'ingressos de dret públic puga dictar la Diputació Provincial fent ús de la seua potestat reglamentària prevista en l'article 106.2 de la Llei de bases de règim local.  
3. En l'exercici de les funcions previstes en el present acord SUMA adequarà les seues actuacions i adoptarà les mesures necessàries per a complir a la normativa específica en matèria de protecció de dades de caràcter personal.  
4. Per l'exercici de les funcions delegades previstes en el present acord, la Diputació Provincial d'Alacant percebrà la contraprestació econòmica aprovada pel Ple provincial en l'Ordenança fiscal reguladora de la taxa per la prestació de serveis de l'organisme autònom SUMA. Gestió Tributària. Diputació d'Alacant.  
Les quantitats a què done lloc la dita contraprestació econòmica seran retingudes per SUMA. Gestió Tributària de les entregues i liquidacions corresponents que es realitzen a l'entitat delegatòria.  
En el cas de liquidacions d'ingrés directe derivades de la primera implantació d'un tribut de cobrament periòdic per rebut, els gastos de notificació seran compensats, prèvia comunicació, una vegada finalitzada la notificació de les liquidacions, en la primera transferència mensual de recaptació.  
5. Les compensacions de deutes en període voluntari que, de conformitat amb la legislació aplicable, el consorci poguera acordar, requerirà la intervenció de SUMA per a la seua realització i s'haurà d'entendre, en tot cas, com a deutes cobrats als efectes del que estableix l'apartat 3 del present acord.  
6. Les quantitats que corresponguen a la recaptació voluntària de liquidacions d'ingrés directe i a la recaptació executiva de rebuts i liquidacions d'ingrés directe seran transferides mensualment, una vegada deduït l'import de la contraprestació econòmica a què fa referència l'apartat 3, així com qualsevol altra quantitat derivada de la pròpia gestió tributària, acompanyades de la documentació justificativa, i SUMA. Gestió Tributària retrà comptes anualment de la seua gestió recaptatòria.  
  
7. Les quantitats que corresponguen a la recaptació voluntària de rebuts seran transferides una vegada, acabat el període voluntari, hagen sigut aplicats els cobraments i deduïdes de l'import total de la recaptació obtinguda, la contraprestació econòmica corresponent, així com qualsevol altra quantitat derivada de la pròpia gestió tributària; acompanyades de la documentació justificativa, i SUMA retrà comptes anualment de la seua gestió recaptatòria.  
8. SUMA efectuarà al consorci, en el cas que estiga interessat i ho sol·licite formalment, bestretes a compte de la recaptació voluntària estimada dels padrons a posar al cobrament en cada exercici. La quantitat a anticipar no podrà excedir el 85 % de la recaptació prevista i se satisfarà al consorci per mensualitats fins a la liquidació de la voluntària.  
El cost a repercutir serà l'establit en les normes reguladores vigents a compte de la recaptació voluntària, aprovades per acord del Consell Rector, respecte a les bestretes extraordinàries. En el cas que SUMA. Gestió Tributària requerira acudir a una operació de tresoreria concertada amb entitats financeres per a tal fi, el cost a repercutir al consorci serà el cost financer suportat per l'operació. En qualsevol dels casos, aquest cost es recuperarà en la liquidació definitiva corresponent a la recaptació en període voluntari del padró.  
SUMA. Gestió Tributària efectuarà el càlcul de l'estimació de recaptació, de les bestretes resultants i, si és el cas, del cost financer corresponent, que seran comunicats al consorci.  
  
Quart. Entrada en vigor i termini de vigència  
1. L'entrada en vigor del conveni tindrà lloc en la data d'acceptació de la delegació i estarà vigent fins a la finalització del quart any, a comptar del següent al de la seua entrada en vigor. En qualsevol moment abans de la finalització del termini esmentat els firmants del conveni podran acordar unànimement la seua pròrroga per un període de fins a quatre anys addicionals.  
2. La delegació de funcions abastarà tots els exercicis impositius no prescrits.  
  
Cinqué  
Aquest acord substituirà qualsevol altre que s'haguera adoptat amb anterioritat en matèria de delegació de les facultats de gestió, liquidació, inspecció i recaptació dels tributs i la resta d'ingressos de dret públic que són objecte de delegació en el present acord i que s'indiquen en l'annex.  
  
Sisé  
El present acord haurà de notificar-se a la Diputació Provincial d'Alacant a l'efecte que per la seua banda es procedisca a l'acceptació de la delegació ací conferida.  
Seté  
Una vegada acceptada la delegació per la Diputació Provincial d'Alacant, el present acord es publicarà en el Butlletí Oficial de la Província d??Alacant i en el de la comunitat autònoma, perquè se'n prenga coneixement, d'acord amb el que preveu l'article 7.2 del Reial decret legislatiu 2/2004, de 5 de març, pel qual s'aprova el text refós de la Llei reguladora de les hisendes locals.  
  
Huité  
SUMA, en l'exercici de les funcions previstes en el present conveni de col·laboració, adequarà les seues actuacions a la Llei orgànica 15/1999, de 13 de desembre, de protecció de dades de caràcter personal, i la resta de normes d'aplicació. En el cas que SUMA haja de realitzar tractament de dades de caràcter personal de l'entitat delegatòria tindrà la consideració d?«encarregat del tractament» i l'accés a la informació tributària de caràcter personal necessària per a la prestació dels serveis objecte del precitat conveni no suposarà «comunicació de dades», als efectes del que disposa l'esmentada Llei orgànica 15/1999.  
  
El tractament de la referida informació serà realitzat únicament per personal de SUMA degudament autoritzat per aquest, sense perjuí de la possibilitat de contractació dels treballs objecte del conveni amb empreses especialitzades, i en aquest cas SUMA farà constar expressament que l'empresa contractista ha d'ajustar-se al mateix règim de garanties i exigència de responsabilitat que la mateixa entitat col·laboradora encarregada del tractament de les dades.  
En tot cas, SUMA assumirà les obligacions següents:  
a) En el tractament de les dades, actuarà d'acord amb les instruccions del consorci, responsable del fitxer.  
b) SUMA adoptarà totes aquelles mesures d'índole tècnica i organitzativa que resulten necessàries per a garantir la seguretat de les dades de caràcter personal, així com per a evitar la seua alteració, pèrdua, tractament o accés no autoritzat.  
c) SUMA no aplicarà ni utilitzarà les dades de caràcter personal amb fins diferents dels que figuren en aquest conveni, ni els comunicarà, ni tan sols per a la seua conservació, a altres persones.  
d) SUMA està obligada a guardar el secret professional respecte de les dades de caràcter personal tractades, fins i tot després de l'extinció del conveni esmentat.  
e) La denúncia del conveni per alguna de les parts o l'exercici de les facultats de revocació de la delegació contingudes en el present conveni suposarà la devolució al consorci de tots els documents o suports informàtics en què poguera constar alguna dada de caràcter personal.  
  
f) En el cas que SUMA destine les dades a una altra finalitat, les comunique o les utilitze incomplint les estipulacions d'aquest conveni, serà considerat també responsable del tractament, i respondrà de les infraccions en què haguera incorregut personalment.  
  
Annex  
Tributs i la resta d'ingressos de dret públic per als quals es delega en la Diputació Provincial d'Alacant les facultats atribuïdes a aquest consorci en matèria de gestió, liquidació, inspecció i recaptació tributària.»  
  
  
Segon  
Facultar el president César Sánchez Pérez, o qui legalment el substituïsca, per a l'acceptació, en els termes assenyalats en el punt primer del present acord, de la delegació de la qual es reba acord de la Junta de Govern dels consorcis delegatoris en la Diputació Provincial, i donar-ne compte al Ple.»  
  
Alacant, 17 de gener de 2017.- El president: César Sánchez Pérez. La secretària general: Amparo Koninckx Frasquet.